1789-ൽ ഫ്രഞ്ച് വിപ്ലവം പൊട്ടിപ്പുറപ്പെട്ടപ്പോൾ കാർനോട്ട് രാഷ്ട്രീയ ജീവിതത്തിലേക്ക് പ്രവേശിക്കുകയും 1791-ൽ അദ്ദേഹം നിയമസഭയുടെ പ്രതിനിധിയായി. ലെജിസ്ലേറ്റീവ് അസംബ്ലിയിൽ അംഗമായിരുന്നപ്പോൾ, കാർനോട്ട് പബ്ലിക് ഇൻസ്ട്രക്ഷൻ കമ്മിറ്റിയിലേക്ക് തിരഞ്ഞെടുക്കപ്പെട്ടു. എല്ലാ പൌരന്മാരും വിദ്യാഭ്യാസം നേടേണ്ടതുണ്ടെന്ന് അദ്ദേഹം വിശ്വസിച്ചു. ആ കമ്മിറ്റി അംഗമെന്ന നിലയിൽ അദ്ധ്യാപന-വിദ്യാഭ്യാസ സമ്പ്രദായങ്ങൾക്കായി അദ്ദേഹം നിരവധി പരിഷ്കാരങ്ങൾ കൊണ്ടുവന്നെങ്കിലും വിപ്ലവത്തിന്റെ സാമൂഹികവും സാമ്പത്തികവുമായ കാലാവസ്ഥ കാരണം അവ നടപ്പിലായില്ല.

നിയമസഭ പിരിച്ചുവിട്ട ശേഷം കാർനോട്ട് 1792-ൽ ദേശീയ കൺവെൻഷനിലേക്ക് തിരഞ്ഞെടുക്കപ്പെട്ടു. 1792 അവസാന ഏതാനും മാസങ്ങൾ അദ്ദേഹം ബയോണിലേക്കുള്ള ഒരു ദൗത്യത്തിനായി ചെലവഴിച്ചു, എൻലൈറ്റ്നെൻമെന്റ് കാലഘട്ടത്തിൽ സ്‌പെയിനിൽ നിന്ന് സാധ്യമായ ആക്രമണങ്ങളെ തടയാനുള്ള സൈനിക പ്രതിരോധ ശ്രമങ്ങൾ സംഘടിപ്പിച്ചു. പാരീസിലേക്ക് മടങ്ങിയപ്പോൾ, ലൂയി പതിനാറാമന്റെ വിചാരണയുമായി ബന്ധപ്പെട്ട സംവാദങ്ങളിൽ പങ്കെടുത്തില്ലെങ്കിലും ലൂയി രാജാവ് പതിനാറാമന്റെ മരണത്തിന് കാർനോട്ട് വോട്ട് ചെയ്തു. 

1793 ഓഗസ്റ്റ് 14 ന് കാർനോട്ട് പൊതുസുരക്ഷാ സമിതിയിലേക്ക് തിരഞ്ഞെടുക്കപ്പെട്ടു, അവിടെ അദ്ദേഹം യുദ്ധമന്ത്രിമാരിൽ ഒരാളായി സൈനിക സാഹചര്യങ്ങളുടെ ചുമതല ഏറ്റെടുത്തു.

1795-ൽ ഡയറക്ടറി സ്ഥാപിതമായതോടെ കാർനോട്ട് അഞ്ച് പ്രാരംഭ ഡയറക്ടർമാരിൽ ഒരാളായി. ആദ്യ വർഷത്തിൽ ഡയറക്ടർമാർ കൗൺസിലുകളിൽ നന്നായി പ്രവർത്തിച്ചു. എന്നിരുന്നാലും, കാർനോട്ടിന്റെയും എറ്റിയെൻ-ഫ്രാങ്കോയിസ് ലെറ്റോർനൂറിന്റെയും കാഴ്ചപ്പാടുകൾ തമ്മിലുള്ള വ്യത്യാസം, അവർക്കിടയിൽ ഭിന്നതയുണ്ടാക്കി. ഒരു വശത്ത് ഫ്രാങ്കോയിസ് ഡി ബാർത്തലെമിയും, പോൾ ഫ്രാങ്കോയിസ് ജീൻ നിക്കോളാസ് വികോംടെ ഡി ബരാസ്, ജീൻ-ഫ്രാങ്കോയിസ് റ്യൂബെൽ, ലൂയിസ് മാരി ഡി ലാ റെവല്ലിയേർ-ലെപിയോക്സ് എന്നിവർ മറുവശത്തും ആയിരുന്നു. കാർനോട്ടും ബാർത്തെലമിയും യുദ്ധം അവസാനിപ്പിക്കുന്നതിനുള്ള ഇളവുകളെ പിന്തുണച്ചു. ത്രിനായകത്വം അവസാനിപ്പിച്ച് പകരം കൂടുതൽ യാഥാസ്ഥിതിക പുരുഷന്മാരെ നിയമിക്കുകയും ചെയ്യുമെന്ന് പ്രതീക്ഷിച്ചു. കാർനോട്ടിൻറെ മറ്റൊരു സഹപ്രവർത്തകനായ ഫ്രാങ്കോയിസ് ഡി ബാർത്തലെമിയെയും ലൂട്ട്നെയർ മാറ്റിയതിനുശേഷം കൗൺസിൽ ഓഫ് ഫൈവ് ഹൺട്രെഡ് ഡെപ്യൂട്ടിമാരെക്കൂടി, 18 ഫ്രക്റ്റിഡോർ അട്ടിമറിയിൽ (4 സെപ്റ്റംബർ 1797) പുറത്താക്കി. ഗൂഢപരിപാടികൾ തയ്യാറാക്കിയത് ജനറൽ നെപ്പോളിയൻ ബോണപ്പാർട്ട് (യഥാർത്ഥത്തിൽ, കാർനോട്ടിന്റെ ആശ്രയത്തിൽ) പിയറി ഫ്രാങ്കോയിസ് ചാൾസ് ആഗീറോ എന്നിവരായിരുന്നു. കാർനോട്ട് ജനീവയിൽ അഭയം പ്രാപിക്കുകയും അവിടെ 1797-ൽ തന്റെ ലാ മെറ്റാഫിസിക്യൂ ഡു കാൽക്കുൽ ഇൻഫിനിറ്റസിമൽ പ്രസിദ്ധീകരിച്ചു.

സൈനിക നേട്ടങ്ങൾ
മാത്തമാറ്റിക്സ്, സൈദ്ധാന്തിക എഞ്ചിനീയറിംഗ് എന്നിവയിലുള്ള പ്രവർത്തനം
വിരമിക്കലും പാരമ്പര്യവും
രാഷ്ട്രീയ ജീവിതം